tomron87/hebrew-wikipedia-sentences-corpus huggingface dataset:
לשחקן ד' היו תלתנים ולכן הוא היה חייב לשים אחד, לכן שחקן ג' ששם את החותך לוקח את הסיבוב.
אם לדוגמה לשחקן ד' לא היה תלתן, הוא היה יכול גם לחתוך עם חותך גבוה יותר מ-7 ולקחת את הלקיחה.
כאשר משחקים ללא שליט, הכללים זהים אולם כמובן שלא קיימת אפשרות לחתוך (שכן אין שליט).
במקרה זה שחקן שאין בידו קלף מהסוג שאיתו פתח המוביל בתור, בהכרח מפסיד את הלקיחה.
מטרת המשחק היא לעמוד בהכרזה על מספר הלקיחות, ולהימנע ממצב של יותר או פחות לקיחות ממה שהכריז השחקן.
ככלל, (בחריג של שחקן שהכריז 0, ראו להלן) אם עמד השחקן בהכרזתו, יקבל את מספר הלקיחות בריבוע ועוד עשר.
למשל - אם הכריז השחקן כי ייקח שלוש לקיחות ועמד בהכרזה זו - יקבל 19 נקודות.
ככלל, אם לא עמד השחקן בהכרזתו יקבל קנס על אי עמידה.
לשחק שהכריז 0 יש חוקים מיוחדים, ראו להלן.
לשאר ההכרזות, יש שתי שיטות עקריות לניקוד נפילה:
בשיטה הקלאסית על כל לקיחה שלקח יותר או פחות מן המספר שהכריז ירדו לו 10 נקודות.
כך למשל אם הכריז שייקח ארבעה קלפים ולקח שישה, ירדו לו 20 נקודות.
בשיטה הפרוגרסיבית גודל הקנס על כל לקיחה שלקח יותר או פחות מן המספר שהכריז יקבע לפי גובה הכרזתו.
להכרזה של 1 עד 4, גובה הקנס הוא 5 נקודות לכל נפילה.
להכרזה של 7 עד 13 - 20 נקודות לכל נפילה.
אם הכריז השחקן שייקח אפס לקיחות ועמד בהכרזתו: אם המשחק ב־down (כלומר פחות מ־13 לקיחות הוכרזו) יקבל 50 נקודות.
אם המשחק ב־up יקבל 25 נקודות.
אם הכריז השחקן שייקח אפס לקיחות ולא עמד בהכרזתו: ייקנס השחקן ב־50 נקודות עבור לקיחה אחת ויקבל חזרה 10 על כל לקיחה נוספת.
כלומר אם הוכרז שייקח 0, ולקח לקיחה אחת ייקנס ב־50 נקודות, אם לקח שתי לקיחות יצטמצם הקנס ל-40 נקודות, וכיוצא בזה.
ברור שברגע שהשחקן שהכריז 0 לקח אפילו לקיחה אחת, עליו לשאוף לקחת כמה שיותר לקיחות מאותו הרגע, על מנת לצמצם את הנזק.
הדבר הופך הכרזת אפס למסוכנת מאוד (עקב הסיכון למינוס גבוה), כמו כן הכרזה באפס עשויה להכניס רכיב כאוטי למשחק, למשל, משחק ב־down, שבו האפס לקח לקיחה אחת, עשוי להפוך במהירות למשחק ב־up, עקב לקיחות נוספות שייקח השחקן (תופעה המכונה בסלנג "הלך ה־under").
ביטול התור מסכן את השחקן שגורם לכך, בכך שאם לא יצליח ומישהו כן יעמוד בהכרזה שלו וקנס שלא היה גבוהה מאוד.
יש הגורסים בטעות שהתור אינו נספר רק במידה וכולם נפלו באותו סכום, סיטואציה שיכולה להיות רק בהכרזות יתר ( up ) 2 או חסר (down ) 2, כך או כל מספר זוגי אחר - סיטואציה קיצונים ולא סבירה.
יש הנוהגים לשחק ויסט ישראלי עם שלושה שחקנים.
ניתן לעשות זאת בשלש דרכים:
כל שחקן מקבל 13 קלפים, המשחק מתנהל כרגיל.
מוציאים את כל הקלפים שמספרם 2, 3, 4 ו-5. כל שחקן מקבל 12 קלפים.
בצורת משחק זו ההכרזות, בדרך כלל, גבוהות יותר (שכן ההסתברות לריכוז גבוה של סוג ספציפי אצל כל שחקן גבוהה יותר), דבר הפוגם באיזון של המשחק והניקוד.
מוציאים בכל סיבוב קלף באופן אקראי.
כל שחקן מקבל 17 קלפים, המשחק מתנהל כרגיל.
יש המשחקים בלא פריש (חלוקה חוזרת אם אין הכרזות)
יש המשחקים עם פריש, אולם אינם מעלים את המינימום הנדרש להכרזה בכל סיבוב פריש.
בגרסה קודמת של ערך זה, כמו גם באתרי אינטרנט שונים, מוזכרת שיטת ניקוד שונה במקצת.
על כל סטייה מהחוזה נקנסים בחמש נקודות (במקום בעשר בשיטה המקובלת).
בהכרזת אפס, על כל לקיחה שנייה או יותר מצטמצם הקנס בחמש נקודות (במקום בעשר בשיטה המקובלת).
בהכרזת אפס ב-Up זוכים רק ב-10 נקודות (במקום ב-25 בשיטה המקובלת).
שאר הניקוד בהתאם לשיטה המקובלת המפורטת לעיל.
יש שיטה שבה נוהגים לקנוס שחקן שלא עמד בהכרזת 0 במשחק UP רק ב-25 נקודות ולא ב-50 נקודות.
בשיטה זו מצטמצם הקנס ב-5 נקודות חזרה עבור כל לקיחה נוספת
יש שיטה שבה במידה ויש פריש מחליפים שלושה קלפים עם כיוון השעון (כרגיל) אך במידה ויש פריש פעם נוספת מחליפים שלושה קלפים נגד כיוון השעון ואם יש פריש פעם נוספת כל שחקן מחליף קלפים עם זה שמולו.
למשחק הוויסט הישראלי גרסה נוספת שבה משתנים סדרי חלוקת הקלפים וצורת ההכרזות:
חלוקת קלפים - שחקן אשר נבחר באקראי מבין הארבעה מתחיל בחלוקת הקלפים בצורה הבאה:
בסיבוב הראשון מחולק קלף אחד לכל שחקן והקלף האחרון הוא השליט.
בסיבוב השני מחולקים שני קלפים לכל שחקן והקלף האחרון הוא השליט, וכן הלאה.
בסיבוב הבא המחלק יהיה מי שגרף את הסיבוב (ארבעת הקלפים) בדומה למשחק הוויסט הישראלי.
הכרזות - השחקן שמשמאל למחלק מכריז כמה סיבובים הוא יגרוף במהלך המשחק.
השוני בשיטת משחק זו הוא שהשחקן המכריז מודע לצורה השליטה במשחק ולפיה הוא קובע את הכרזתו.
ויסטיר או ויסטירניק (ברומנית: vistier או vistiernic; מילולית: אוֹצֵר, גזבר) היה דרגטור בנסיכות מולדובה ובנסיכות ולאכיה.
הוויסטיר היה בויאר הממונה על קבלת המסים וניהול כספי אוצר המדינה.
הוויסטיר היה חבר במועצה העליונה של השליט ומתחתיו פעל ויסטיר מדרגה שנייה, שהיה בויאר בדרגה פחותה ומתחתיהם היה ויסטיר מדרגה שלישית, שהיה בויאר מהדרג התחתון ושימש כמפקח כספים במנזר או מנהל.
ויסמן (גרמנית: Wiesmann) היא חברה גרמנית לייצור מכוניות ספורט.
החברה נוסדה בשנת 1985 על ידי האחים מרטין ופרידהלם ויסמן בעיר דולמן במדינת נורדריין-וסטפאליה.
בראשית דרכה עסקה החברה בייצור גגות קשיחים למכוניות קבריולה בהזמנות אישיות, ייצור שנמשך גם כיום.
לאחר זמן מה עלה בידי האחים ויסמן הרעיון ליצור מכונית רודסטר קלאסית גרמנית אשר תתחרה במכוניות הרודסטר הבריטיות.
מכונית הוויסמן הראשונה הוצגה בשנת 1993 תחת שם המודל MF, אשר מייצג את ראשי התיבות של שמם הפרטי של האחים המייסדים.
כיום החברה מייצרת דגמים נוספים כאשר כל מנועי רכבי ויסמן כמו גם תיבות ההילוכים מסופקים על ידי חברת ב.מ.וו.
מכונית הוויסמן 30-MF היא מכונית רודסטר קלאסית פתוחה בעלת שני מושבים.
המכונית היא בעלת הנעה אחורית, בעלת מנוע 6 צילינדרים של ב.מ.וו בנפח 2,979 סמ"ק עם הספק של 231 כ"ס ב-5,900 סל"ד, מאיצה מ-0 ל-100 קמ"ש ב-5.0 שניות ומגיעה למהירות מרבית של 230 קמ"ש.
משקל המכונית הוא 1080 ק"ג.
הוויסמן MF-3 זהה ל-MF-30 אלא עם מנוע שונה.
המכונית היא בעלת מנוע 6 צילינדרים של ב.מ.וו בנפח 3,246 סמ"ק עם הספק של 343 כ"ס ב-7900 סל"ד, מנוע זה זהה למנוע הב.מ.וו M3 מסדרת ה-E46. המכונית מאיצה מ-0 ל-100 קמ"ש ב-5.0 שניות ומגיעה למהירות מרבית של 255 קמ"ש, כאשר משקלה הוא 1180 ק"ג.
מכונית הוויסמן GT MF-4 היא מכונית גראן טוריסמו בעלת שני מושבים בתצורת קופה, חזקה מן הדגמים הקודמים.
מכונית ה-GT הוצגה בשנת 2003.
מנוע הרכב הוא מנוע טורבו 8 צילינדרים בנפח 4,395 סמ"ק זהה למנוע הב.מ.וו X6 והב.מ.וו סדרה 7 מסדרת F01, כאשר הספקו הוא 402 כ"ס.
המכונית מאיצה מ-0 ל-100 קמ"ש ב-4.6 שניות, ומגיעה למהירות מרבית של 291 קמ"ש.
שלדת המכונית עשויה אלומיניום, ומשקלה הוא 1,390 ק"ג.
בשנת 2009 הציגה החברה את דגם ה-GT MF-5. המכונית היא חזקה מן הדגמים הקודמים, מיוצרת בתצורת קופה או רודסטר, במהדורה מוגבלת של 55 יחידות בלבד.
מנוע הרכב הוא מנוע אטמוספירי בן 10 צילינדרים בעל הספק של 507 כ"ס, זהה למנוע הב.מ.וו M6 והב.מ.וו M5 .
המכונית מאיצה מ-0 ל-100 קמ"ש ב-3.9 שניות, ומגיעה למהירות מרבית של 311 קמ"ש.
ויסַמְבּוּר היא קומונה במחוז בא-רן בחבל גראנד אסט הצרפתי.
ויסמבור נמצאת בצפון אלזס בגבול עם מדינת ריינלנד-פפאלץ שבגרמניה.
את העיר חוצה נהר הלותר שנשפך לריין.
העיר נמצאת בפאתי הרי הווז' הצפוניים, כך שחלקה המערבי נמצא בהרי הווז'; מחלקה המזרחי יוצא מסלול הליכה שעולה להרי הווז' ועובר בדרכו במספר טירות בהרים.
החלק המזרחי של העיר נמצא במישור ובו עוברת דרך סנטיאגו שמגיעה מכיוון גרמניה.
מנזר סן-פייר וסן-פול מוקם על אי על נהר לותר במאה השביעי על ידי אצילים אוסטרים.
מספר שנים לאחר ייסוד המנזר, סן פירמין מכניס למנזר את תקנון בנדיקטוס.
העיר שמוקמת בסמוך למנזר מתרחבת ובמאה העשירית משתרעת על פני מעל 200 קמ"ר כך שבשנת 923 היא מגיעה לגודל של נסיכות.
גם המנזר מתרחב והוא הופך להיות המנזר הגדול באלזס.
במאה ה-14 העיר מתנתקת מהמנזר ומצטרפת לדקאפול בשנת 1354. בשנת 1469 לאחר מותו של אב המנזר התגלה כי המנזר נמצא בגרעון גדול.
אב המנזר החדש ניסה לשקם את המנזר אולם פרידריך ה-1, רוזן פפאלץ שעל הריין, אויבם של הדקאפול, ניסה להשתלט על המנזר ובכך להשתלט על העיר כולה.
הוא שלח למנזר נזירים ומפקחים אך אב המנזר הצליח לברוח ולהסתתר בארמון דראקנפל.
האיכרים של העיר החליטו להתמרד נגד הנזירים והרגו חלק מאנשיו של רוזן פפאלץ וביקשו מאב המנזר לחזור למנזר.
פרידריך השלישי, קיסר האימפריה הרומית הקדושה, שם קץ לסכסוך זה ובעקבות הסדר שנעשה ב-1471 חזר אב המנזר לתפקידו אך חלק מהנזירים החדשים נשארו במנזר.
למרות שלום זה מחליט רוזן פפאלץ לתקוף את העיר, אך לא את המנזר, והוא מפציץ את העיר וגורם להרס רב.
גם המאה ה-16 טמנה בחובה מלחמות רבות מרד האיכרים של אלזס, מלחמת שלושים השנים והצבאות הרבים שבאו בעקבותיו גרמו להרס רב בעיר וב-1648 נותרו בעיר רק 140 תושבים.
שלום וסטפאליה שהיה אמור לסיים את הסכסוכים, תוך סיפוח אלזס לצרפת, היה התחלה של לחימה של אלזס, בהובלת הדקאפול, בצרפת והם לא הכירו בלואי הארבעה עשר כמלכם.
רק ב-1677 נכנעה ויסמבור וסופחה סופית יחד עם הדקאפול לצרפת ב-1679.
לנדאו כחלק מרוזנות פפאלץ שעל הריין ניתנה לבוואריה בשנת 1815 בעקבות קונגרס וינה.
בחלק מהשנים בהן היה סטניסלאב לשצ'ינסקי, מלך פולין, בגלות באלזס הוא התיישב בעיר.
בשנת 1725, בעודו שוהה בעיר, הגיעה ההודעה כי בתו מריה לשצ'ינסקה, נסיכת פולין, תתחתן עם לואי החמישה עשר, חתונה שנערכה בקתדרלת שטרסבורג.
במהלך המהפכה הצרפתית נערכו מספר קרבות בעיר.
בעיר נערך ב-1870 הקרב הראשון בין צרפת לגרמניה במסגרת מלחמת צרפת–פרוסיה.
ההפסד בקרב הזה, כמו גם במלחמה כולה, העביר את העיר ואת חבל אלזס כולו לשליטת הגרמנים.
ההיסטוריה של העיר זהה להיסטוריה של אלזס: בתום מלחמת העולם השנייה שוחררה העיר פעם ראשונה בדצמבר 1944, אך נכבשה שנית על ידי הגרמנים, ורק במרץ 1945 היא שוחררה סופית בעקבות מבצע אנדרטון (Operation Undertone).
ויסמר היא עיר נמל ובירת מחוז צפון-מערב מקלנבורג שבמדינת מקלנבורג-מערב פומרניה שבגרמניה.
העיר שוכנת במרחק של 45 ק"מ מזרחית לליבק ו-30 ק"מ מצפון לשוורין.
הנמל הטבעי שלה ממוקם במפרץ ויסמר.
עקב היותה עיר מייצגת לברית ערי הנזה ועיר שנבנתה בלבנים בסגנון גותי, הוכרז המרכז ההיסטורי שלה בשנת 2002 (יחד עם העיר שטרלזונד) כאתר מורשת עולמית על ידי ארגון אונסק"ו.
ויסמר נוסדה על ידי שבטי הפולאבים בשם וישמיר (Vishemir) ובהמשך יושבה על ידי שבטים גרמנים.
וישמיר קיבלה זכויות של עיר ב-1229 והפכה להיות חלק ממקלנבורג ב-1301. ב-1259 היא נכנסה לברית יחד עם ליבק ועם רוסטוק במטרה להגן על עצמה כנגד שודדי ים מהים הבלטי.
ברית זו התפתחה בהמשך לחברות בברית ערי הנזה.
במהלך המאות ה-13 וה-14 הייתה ויסמר עיר פורחת ופעלו בה בתי חרושת חשובים לעיבוד צמר.
למרות מגפת דבר שגרמה למותם של 10,000 מתושביה בשנת 1376, היא נותרה עיר משגשגת עד למאה ה-16.
על פי שלום וסטפאליה מ-1648 הועברה ויסמר לשליטתה של שוודיה.
בתוקף שליטתם בוויסמר ובערים נוספות בתחומי האימפריה הרומית הקדושה, הייתה למלכי שוודיה זכות הצבעה במושב החילוני של מועצת הנסיכים של האימפריה הרומית הקדושה.
ב-1803 העבירה שוודיה את העיר לידי מקלנבורג תמורת 1.258 מיליון ריקסדאלר, אך עד 1897 לא יוצגה ויסמר במועצה של מקלנבורג.
ב-1903 ויתר שוודיה באופן סופי על תביעותיה על העיר.
ויסמר עדיין שומרת על כמה מזכויותיה ההיסטוריות, כולל הזכות להניף דגל משלה.
עם תחילת המאה ה-19 היו ענפי התעשייה החשובים בוויסמר ייצור ברזל, ייצור נייר ואספלט.
תנועת הסחר שעברה דרך הנמל של העיר הייתה ערה מאוד וכללה ייצוא דגנים, שמן מאכל וחמאה ויבוא פחם, עצים וברזל.
הנמל היה עמוק דיו כדי לאפשר לספינות בשוקע של 5 מטרים ולספינות קיטור גדולות לעגון ברציפיו.
בוויסמר פעלו מפעל המטוסים דורנייר (Dornier) וסדנאות רכבת.
במהלך מלחמת העולם השנייה ניזוקה ויסמר קשות מההפצצות של מטוסי בעלות הברית.
עם סיום המלחמה, בהיותה על קו המגע בין בעלות הברית לבין ברית המועצות, נכבשה ויסמר על ידי הדיוויזיה המוטסת הבריטית השישית (הכלניות) ב-2 במאי 1945. ב-7 במאי 1945 נפגשו בעיר פילדמרשל בריטי ברנרד לו מונטגומרי ומרשל ברית המועצות קונסטנטין רוקוסובסקי.
ב-1 ביולי 1945, על פי ההסכמים שנחתמו בוועידת יאלטה, עברה ויסמר להיות בשטח הכיבוש הסובייטי בגרמניה.
הכוחות הבריטיים עזבו את העיר והכוחות הסובייטים נכנסו אליה.
בתקופת הכיבוש הסובייטי הוקמה בעיר מספנה, אשר פעילה עד היום.
בשנת 1949, עם כינון הרפובליקה הדמוקרטית הגרמנית, נכללה ויסמר בשטחה.
היא הייתה הנמל השני בחשיבותו (אחרי רוסטוק) במדינה.
מרכזה של העיר העתיקה של ויסמר הוא השוק הענקי שלה, אחד הגדולים ביותר בצפון גרמניה בשטח של 10,000 מטרים רבועים, המוקף בבניינים אלגנטיים במגוון סגנונות החל מסגנון גותי גרמני מהמאה ה-14, עבור בסגנון התחיה הרומנסקית מהמאה ה-19 ועד לבנייה בסגנון האר נובו.
הנקודה המרכזית של כיכר השוק היא מזרקה שיובאה מהולנד ב-1602. בחלקה הצפוני של הכיכר ניצב בניין העירייה שנבנה בסגנון נאו-קלאסי בין השנים 1817–1819. בניין נוסף הראוי לציון הניצב בכיכר הוא מחסן עתיק הבנוי בסגנון גותי שהוקם בסביבות שנת 1380.
המגדל בגובה של 80 מטרים של כנסיית מריה הקדושה (Marienkirche), הוא השריד היחידי של מבנה הכנסייה המקורי שנבנה במחצית הראשונה של המאה ה-13. מבנה הכנסייה ניזוק קשות במלחמת העולם השנייה וב-1960 נהרס על ידי ממשלת גרמניה המזרחית.
כנסיית ניקולאוס הקדוש (Nikolaikirche) נבנתה בין השנים 1381–1460 והקימורים שלה גבוהים מאוד.
יחד עם כנסיית מריה הקדושה, מהווה הכנסייה דוגמה להשפעה של כנסיית מריה הקדושה בליבק.
כנסיית גאורג הקדוש (St Georgen-Kirche) מתוארכת למחצית הראשונה של המאה ה-13. היא ניזוקה קשות במלחמת העולם השנייה ושוקמה בעשור האחרון של המאה ה-20 ובעשור הראשון של המאה ה-21.
ארמון הנסיכים (Fürstenhof), בעבר מעון הדוכסים ולאחר מכן שימש כבניין העירייה, הוא מבנה המעוטר בעושר רב בסגנון הרנסאנס המוקדם.
ויסמודגיב היא תרופה לטיפול בגידול מסוג קרצינומה של תאי הבסיס.
ויסמודגיב, הנמכרת תחת השם המסחרי אריבדג' (ERIVEDGE), משמשת לטיפול במקרים של סרטן עור מסוג קרצינומה של תאי הבסיס ( BASAL CELL CARCINOMA - BCC ) - הסרטן השכיח ביותר באדם.
התרופה מאושרת לשימוש במצבים של BCC מתקדם שהטיפול הכירורגי או הקרינתי בו נכשל, או ל BCC גרורתי (סל הבריאות הישראלי).
התרופה נחקרת גם כטיפול לסרטן קיבה, לבלב ומדולובלסטומה אך יעילותה במחלות אלה עדיין לא הוכחה.
ויסמודגיב היא מולקולה שהונדסה במיוחד על מנת לשמש כמעכב תחרותי למולקולה המצויה על קרום התא בשם SMOOTHENED.
בדרך זו התרופה חוסמת מערכת תאית ביוכימית חשובה של העברת אותות הקרויה - "נתיב הקיפוד" או (HEADGEHOG PATHWAY (HH.
נתיב ה-HH נחוץ לצורך התפתחות עוברית תקינה, אך מנוטרל ברוב הרקמות באדם מבוגר.
הנטרול נעשה על ידי דיכוי אקטיבי של מולקולת SMOOTHENED בידי מולקולה אחרת בשם PATCHED.
ב 90% מחולים מהחולים הסובלים מ BCC, נמצאה מוטציה בגידול, אשר איננה מאפשרת את הדיכוי האקטיבי של מולקולת SMOOTHENED בידי PATCHED כך ש"נתיב הקיפוד" נותר פעיל ללא בקרה.
פעילות היתר הבלתי מבוקרת של "נתיב הקיפוד" גורמת להתפתחות של גידול מסוג BCC.
ויסמודגיב מיועד לחולים עם BCC גרורתי (מצב נדיר מאד), או בחולים עם BCC מקומי במצב מתקדם (מטופלים שהטיפול בהם על ידי ניתוח או הקרנות נכשל או כאלה שהניתוח עשוי להביא לעיוות קוסמטי משמעותי).
התרופה אושרה לטיפול על ידי ה-FDA האמריקאי בשנת 2012 והוכנסה לסל הבריאות בישראל בשנת 2013. התרופה אסורה לשימוש לפני הריון או במהלך הריון, בשל השפעותיה על העובר.
בחולים עם BCC מקומי בשלב מתקדם, התרופה נמצאה יעילה בעצירת הגידול או בנסיגתו ב כ-75% מהמטופלים.
כ-25% מהחולים אינם מגיבים לטיפול.
בכ-32% אחוז מהמטופלים הגידול נעלם לחלוטין.
יעילות התרופה נמוכה יותר במצב של BCC גרורתי.
את התרופה יש לקחת בבליעה פעם ביום באופן כרוני (כדור של 150 מ"ג).
מרבית המטופלים בתרופה סובלים מתופעת לוואי אשר רובן קלות- בינוניות בחומרתן.
תופעות הלוואי השכיחות כוללות התכווצות שרירים, ירידה בחוש הטעם, הקרחה, ירידה בתיאבון ובמשקל, בחילה, הקאות שלשולים ועצירות.
מעל ל-30% מהחולים מפסיקים את הטיפול בשל תופעות הלוואי.
ויסטלר צהוב-כתף (שם מדעי: Hylocitrea bonensis) היא ציפור שיר יחידה במשפחת ההילוסיטריים (Hylocitreidae).
קרובה גנטית למשפחה מעובי ראש אליה שויכה בעבר, אך הופרדה למשפחה עצמאית.
ציפור זו אנדמית ליערות הלחים של אינדונזיה באי סולאווסי.
היא בעלת נוצות ירוקות, עיניים אדומות ומקור נוקשה.
האזור שמתחת הכנפיים צהוב והזנב חום.
ציפור זו ניזונה מחרקים שהיא מוצאת ביערו וחיה בלהקות קטנות.
ויסות רגשי בגיל הרך מתייחס לכלל התהליכים, הן החיצוניים והן הפנימיים, האחראיים לנהל, להעריך ולשנות את עוצמות התגובות הרגשיות ומשכן.
ויסות רגשי מתייחס לתהליכים העומדים בבסיסה של עבודת הרגשות.
אלו הם התהליכים שבאמצעותם האדם מנהל ושולט על סוג הרגשות שהוא חווה או מביע, על העיתוי שלהם, עוצמתם ומשכם.
קיימת הבחנה בספרות בין שני סוגים עיקריים של ויסות רגשי:
ויסות רגשי המתמקד בשלבים הראשוניים של הופעת הרגש, המהווה שינוי או ויסות של הרגש הראשוני המתעורר, על ידי שינוי הסיטואציה או שינוי ההערכה הקוגניטיבית שלו לסיטואציה.
ויסות רגשי ממוקד תגובה; המתייחס לוויסות ההתנהגות לאחר שהרגש כבר נחווה, על ידי דיכוי, הסתרה, זיוף או הגברה של התגובה הרגשית.
לוויסות יש מטרה הסתגלותית: לשפר את התפקוד של האדם במצב מסוים.
במקרים רבים זה ידרוש את עיכוב העוררות הרגשית והפחתתה - כמו במצבים של כעס, או חרדה - כדי לא להגיע למצבי מצוקה קיצוניים.
במקרים אחרים זה ידרוש דווקא להגביר את העוררות - כמו שמחה כשקורה משהו משמח או כשמישהו מוכר מופיע – כדי להרגיש וליהנות.
ליכולת הוויסות הרגשי ידועה השפעה רבה על ההתפתחות הפסיכולוגית הבריאה של הילד.
המחקר בנושא וויסות רגשי החל באמצע שנות ה-90 וממשיך להוות מוקד למחקרים רבים נוספים מאז.
עיקר המחקר תפס תאוצה בשני העשורים שלאחר מכן.
לדוגמה, רק בשנת 2013 התפרסמו בגוגל סקולר מעל 10,000 מאמרים בנושא וויסות רגשי, עובדה זו מדגישה את חשיבות יכולת הוויסות הרגשי בחיי האדם ובגיל הרך בפרט.
יש להבחין בין המושג רגש למושג וויסות רגשי - רגשות מעצבים את האופן בו בני האדם באים באינטראקציה עם העולם החומרי והחברתי.
לעיתים, רגשותינו משרתים אותנו אך לעיתים קורה ההפך, לכן, ויסות רגשי מתייחס למאמצים של הפרט להשפיע על רגשותיו בדרכים בהן הפרט חושב שהרגשות יועילו לו
תהליך הוויסות הרגשי מורכב משלושה שלבים:
ויסות בינינו לבין עצמנו - איך אני מרגיש בתוך עצמי?
ויסות של הבעה רגשית - איך אני מביע את החוויה שלי?
ויסות ההתנהגות - איך אני מתנהג נוכח הרגש?
במבט על שלושת המרכיבים של הוויסות, קיימת עבודה לא פשוטה אצל הילדים: תוך כדי שנות חייהם הראשונות, ילדים צריכים ללמוד לווסת את החוויה הפנימית, את ההבעה הרגשית ובוודאי את התנהגותם כדי להתאים אותה לדרישות של החברה.
עבור ילדים צעירים ויסות רגשי אינו תהליך כל כך פשוט, החיים של ילדים הם דינמיים.
הם חווים מצבים רבים המשתנים במהירות.
הם נשלטים וצריכים לעמוד גם בסדר היום הקבוע של גן הילדים.
למשל, להיפרד מההורים, למצוא חבר למשחק, לסדר את הצעצועים ועוד
אחת המשימות ההתפתחותיות המרכזיות של התינוק בשנות החיים הראשונות היא רכישת יכולת ויסות של התנהגות, עוררות ורגש, החיונית להסתגלות המוצלחת של התינוק לסביבתו המורכבת.
חשיבותה של יכולת הוויסות הרגשי נעוצה בכך שהיא מהווה בסיס לתפקודים נוירופיזיולוגיים בסיסיים חיוניים כמו נשימה ובליעה וכן קשורה להתפתחות חברתית חיובית.
לכן, במצבים בהם, מסיבות שונות, לא הושגה יכולת ויסות רגשי תקינה, הדבר מהווה גורם סיכון להתפתחות קוגניטיבית וחברתית לקויה מאוחר יותר.
בתקופה בין גיל שנה לגיל שלוש בערך מתפתחת אצל הילד היכולת השפתית.
התפתחות השפה קשורה להתפתחות הוויסות הרגשי.
השפה מהווה עבור הילד כלי לוויסות רגשי מאחר שבאמצעותה הוא יכול להביע את רגשותיו, צרכיו ורצונותיו וגם להבין את רגשות הזולת.
המידה בה הורים משתמשים בשפה רגשית ומשוחחים עם ילדיהם על חוויותיהם היא אחת הדרכים בהן יכולת ההבעה השפתית עשויה להשפיע על איכות הוויסות הרגשי
יכולות הוויסות הרגשי מתפתחות ומשתכללות במהלך כל שנות הילדות מתהליך ביולוגי ופיזיולוגי לתהליך המערב יכולות קוגניטיביות, רגשיות וחברתיות.
התפתחות הוויסות הרגשי מושפעת מתהליכים מווסתים חיצוניים ופנימיים.
בתהליכים פנימיים הכוונה לתהליכי התפתחות והבשלה של מערכות קוגניטיביות, סנסומוטוריות (תחום המתייחס לחושים, לתנועה ולקשר שביניהם) ונוירופיזיולוגיות של הילד.
בתהליכים חיצוניים הכוונה לגורמים אינטראקציוניים וחברתיים, כשהדגש הוא על חשיבות התפקוד והסגנון ההורי להתפתחות הוויסות הרגשי.
רוב החוקרים מצדדים בגישה הטוענת כי תהליך התפתחות הוויסות הרגשי הוא אינטראקטיבי והשילוב של שני סוגי ההשפעות – מאפיינים של התינוק (מה שהוגדר כתהליכים פנימיים) ואספקטים של הורות (מה שהוגדר כתהליכים חיצוניים) - הוא שחשוב.
ועוד יותר מכך, המסקנה העולה מהמחקרים היא שהתוצאות ההתפתחותיות העתידיות מנובאות באופן הטוב ביותר לא בהסתמך על מאפייני הילד או על מאפיינים רגשיים אימהיים אלא על האיכויות האינטראקציוניות שלהם שני השותפים תורמים ושניתן לצפות בהם הטוב ביותר ברמה הדיאדית.
בשנת החיים הראשונה התפתחות הוויסות הרגשי באה לידי ביטוי ברמה הנוירו פיזיולוגית, בתהליכי בשלות של המערכות המווסתות עוררות.
שני שינויים נוירופיזיולוגיים שמתרחשים בשנה הראשונה לחיים מהווים את הבסיס לתהליכי ויסות מתקדמים ומורכבים יותר.
הראשון הוא שינויים בתפקוד המערכת שקשורה לתגובות לסטרס (דחק) ואי-ודאות וכתוצאה מבשלות זו, העוררות נעשית יותר מתונה ויותר יציבה.
השינוי השני קשור לבשלות של מנגנוני עיכוב קורטיקליים (שקשור לקליפת המוח) ולכך שהם נעשים יותר אקטיביים בשליטה על העוררות וכן לבשלות של האונה הפרונטלית, הקשורה אף היא לוויסות העוררות.
בגילאים 6–12 חודשים מתרחשים שינויים גדולים בוויסות רגשי ובמערכות קוגניטיביות בעקבות התפתחויות אלו.
הדבר בא לידי ביטוי בהתפתחות יכולת ההערכה הרגשית ובהופעה של התייחסות חברתית כדרך להתייחס לאירועים מעוררים רגש הוויסות הרגשי בא לידי ביטוי גם ברמה של בשלות תהליכי קשב.
שינויי בשלות בארגון הנוירופיזיולוגי האחראי על שליטה בראייה, שמתרחשים בגילאי 3–6 חודשים, מאפשרים לתינוק להסיט את הקשב הוויזואלי שלו בין גירויים באופן רצוני וכך להתנתק מאירועים מעוררים רגשית.
תינוקות משתמשים באסטרטגיות של התעלמות, מעבר לגירוי אחר או התמודדות ממוקדת עם הבעיה, אשר מטרתן להביא לשינוי המצב הנתון.
במצבים מלחיצים הם משתמשים באמצעי ויסות כגון: משחק עם השיער, מציצת אצבע ומשחק עם צעצוע כדי להפיג מתחים.
לסיכום, תפקיד ההורים קריטי בשנתיים הראשונות בחיי הילד, בזמן זה הילדים מפתחים ומשכללים כישורים של ויסות רגשי עצמי כך שבגיל הגן, גילאי 2–5, ילדים הם בעלי יכולת גבוהה לווסת את עצמם מבחינה רגשית ולכן תלויים הרבה פחות בהוריהם.
הוויסות הרגשי מתפתח בתוך הקשר חברתי.
הילד מלידתו נתון בתוך הקשר של יחסים עם אחרים, אשר מספקים לו את ההזנה הפיזית והפסיכולוגית הנחוצה.
במהלך ההתפתחות משתנה שווי המשקל בין וויסות על ידי אחרים והוויסות העצמי, כשילד יכול לקחת על עצמו יותר ויותר אחריות לרווחתו.
נוכחות מכווננת ומכילה של דמות ההתקשרות, בפרט בחודשים הראשונים של החיים אך גם לאחר מכן, חיונית לצורך וויסות של רמת העוררות (כולל מחזורי שינה- ערות) והכלת חוויות רגשיות שליליות ומאפשרת לילד להגיע למצבים פנימיים של איזון, רוגע ורווחה נפשית.
הפנמה של דמות התקשרות זמינה ורגישה, הקשובה לצרכים של הילד ומפענחת את איתותיו, תורמת במהלך ההתפתחות לעיצוב הדרגתי של ייצוגים מנטליים בטוחים של האחר ושל העצמי, המשמשים מנגנון פנימי לוויסות מצוקה לאורך החיים.
תפקיד ההורים בתהליך זה הוא משמעותי.
תחילה, באספקת המזון, הביגוד וההרגעה הפיזית והרגשית הנעשית על ידי ההורים עוזרים לתינוק לוויסות עוררותו הרגשי.
עם הזמן, תקשורת מורכבת יותר ואינטראקציות עם המטפל מלמדים את הילד להתמודד עם מצוקה, לשלוט בדחפים ולדחות סיפוקים.
קיימים מספר גורמים אינטראקציוניים, שמתארים את ההשפעות של יחסי הורה-תינוק על התפתחות הוויסות הרגשי והמאורגנים לפי סדר התפתחותי.
שלושת הגורמים הראשונים רלוונטיים במיוחד לתקופת הינקות, והם:
מתן ביטחון לתינוק והרגעתו בעת מצוקה על ידי אחד ההורים, המהווה עבורו גורם חיצוני לוויסות רגשי.
זיהוי ואישור המצבים הרגשיים של התינוק על ידי ההורים כך שהתינוק יבין שרגשותיו אינם יוצאי דופן ושגם אחרים מרגישים אותם.
השגחת ההורה שהתינוק מצוי בסיטואציות ומצבים רגשיים שיש ביכולתו להתמודד עימם רגשית.
בשנתיים הראשונות לחיי הילד תפקיד ההורים והסביבה הוא המשמעותי ביותר, לאחר מכן, נצפה בהדרגה לעלייה ביכולת לשלוט בהבעת רגשות ולכוונה, לקיים התנהגות מאורגנת במצבים של רגשות חזקים, ולהיות מונחים על ידי התנסויות רגשיות.
יכולות אלה מתרחבות במידה ניכרת בתקופת גיל הגן .
אינטראקציות הורה-תינוק כמקדמות התפתחות ויסות רגשי
הן התאוריה והן הדיווחים הקליניים מדגישים את החשיבות שיש לאינטראקציות מווסתות ומתואמות בין ההורה והתינוק, במשך החודשים הראשונים לחיים, להתפתחות יכולות הוויסות הרגשי של התינוק.
מחקרים בשנות ה-80 וה-90 ניסו לאפיין כמותית את ההתפתחות של ה"ריקוד" המשותף במבט ובמגע של ההורה עם התינוק.
לצורך כך בודדו החוקרים את המצבים השונים של ההורה והתינוק על רצף זמן, ומדדו את דרגת ההתאמה בין מצבים שונים של ההורה והתינוק: מצב של מבט מכוון, הימנעות ממבט, השמעת קול, הקשבה לקול וכדומה.
כמו כן, בדקו מי מוביל את האינטראקציה, ההורה, התינוק או הדדית, ואת טווח הזמן שבין התחלה של קשר ותגובת האחר.
ממחקרים אלה עולה שבין גיל 3 ל-9 חודשים האינטראקציה הופכת יותר ויותר מתואמת, ומתקצר זמן התגובה.
עם זאת, רוב הזמן ההורה והתינוק הם בלתי מתואמים, עד שמתרחש תיקון, ומופיעה התאמה.
החוקרים מדגישים את התפקיד החשוב של התיקון של אי ההתאמה, זאת אומרת שהדרך שבה השניים (הדיאדה) מתקנים רגעים של אי התאמה הוא מרכיב מרכזי בבנייה ובשמירה של קשר אינטימי וחוויית התאמה
הורים נדרשים לשים לב לסימנים שנותן להם התינוק.
לדוגמה, סימנים של נסיגה מהאינטראקציה מסמנים את חוסר שביעות הרצון של השותף ואת הצורך לשנות את האינטראקציה כדי שתתאים לצרכים המשתנים של השותף ותשמר את העניין שלו.
החוויה המוקדמת של אינטראקציות הורה-תינוק מווסתות מחזקת את הביטחון של התינוק באפקטיביות שלו וביכולתו להשפיע על סביבתו כך שבעתות מצוקה התינוק ידע להשתמש בפעולותיו כדי לקבל התייחסות מרגיעה מצד ההורה והסביבה.
לסיכום, סגנון הורות רגיש, המאופיין באפקט חם וחיובי של ההורה כלפי תינוקו וברגישות הורית, מעודד סינכרוניזציה באינטראקציה הדיאדית ותורם להתפתחות הוויסות הרגשי והמעבר מוויסות הדדי שאופייני ככל שהתינוק רך יותר לוויסות רגשי- עצמי בגיל הגן.
לדוגמה, להורים השפעה גדולה על איכות הוויסות הרגשי של ילדיהם באמצעות שימוש בשפה רגשית - תחילה, הורים משתמשים במונחים רגשיים על מנת לשתף את ילדיהם ברגשותיהם שלהם ושל אחרים ולאחר מכן הם מסייעים לילד להבין ולבטא את רגשותיו שלו.
הדרך בה ההורה משוחח עם ילדיו והאופן בו ההורה משתמש בשפה כדי לעזור לילדיו לפתור בעיה (למשל: הורה ישאל את ילדו "איך אתה חושב שאפשר לפתור את הבעיה?" ולא פשוט לפתור את בעיה עבור הילד או להתעלם מקיומה) עשויות להשפיע מאוד על היכולת ואיכות הוויסות הרגשי של הילד
אינטראקציות הורה-תינוק כלא כמקדמות התפתחות ויסות רגשי
לעיתים, מערכות היחסים הורה-ילד מאופיינות בחוסר התאמות רבות ברגשות ההורה והתינוק ובקשיים בתהליכי הוויסות ההדדיים.
קשיים אלו יכולים להיות מוסברים במקרים רבים כנובעים מגורמים הוריים המשפיעים לרעה על יכולת ההורה להפגין רגישות כלפי תינוקו.
לדוגמה, גורם הורי שנחקר רבות הוא דיכאון של האם, מחקרים שבחנו את ההתנהגויות של אימהות מדוכאות בזמן אינטראקציה עם תינוקן מצאו כי לאימהות מדוכאות סגנון אינטראקציה לא טיפוסי, הבא לידי ביטוי בהתנהגויות משני סוגים.
הראשון הוא סגנון התנהגות חודרני, המאופיין במגע פיזי נוקשה ודיבור מהיר ורם, והשני הוא סגנון התנהגות נסוג-נמנע המאופיין ברגש שטוח, מגע ודיבור נדירים והתנהגות אדישה.
סגנונות אינטראקציה לא אופטימליים אלו מאופיינים ביכולת מופחתת של האם להגיב לרמזי התינוק בצורה רגישה ולעודד אינטראקציה דיאדית.
תינוקות להורים לא רגישים, מזניחים או מתעללים חווים רמות או עוצמות גבוהות יותר של רגש שלילי והורים אלה אינם מסוגלים לספק את התמיכה ואת הפיגומים הדרושים לילדיהם ובכך נפגמת התפתחות הוויסות הרגשי שלהם .
מחקרים הראו שילדים בני 24 ו-36 חודשים שהראו קשיים ביכולות הוויסות הרגשי והפגינו רמות גבוהות של אפקט שלילי במהלך אינטראקציות עם האם, חוו בינקותם פחות רגישות אימהית ופחות גירוי אימהי וכן נחשפו ליותר סימפטומים של דיכאון אימהי.
במחקר שנעשה עם ילדים צעירים בגילאי 6 עד 12 אשר חוו הזנחה או התעללות רגשית, פיזית או מינית בילדותם המוקדמת נמצא כי הם סובלים מקושי בוויסות הרגשי.
מחקר זה הדגיש את התפקיד החשוב של הוויסות הרגשי כמהווה מנגנון הגנה או סיכון בקשר שבין התעללות בילדות המוקדמת לבין פסיכופתולוגיה בחיים הבוגרים של הילד.
חשיפה מתמשכת למצבי לחץ, כגון הזנחה או התעללות, עשויה לפגוע ביכולת של הילד לווסת את רגשותיו.
כמו כן, הזנחה והתעללות בילדות המוקדמת עשויה לפתח דפוס התקשרות לא בטוח בין הילד למטפל העיקרי שלו (בדרך כלל אמא או אבא) דבר המוביל לבעיות ביכולת הוויסות הרגשי וקושי בוויסות הרגשי עשוי לפגוע, בהמשך החיים, ביחסים החברתיים של הילד עם בני השווים וגם לגרום להתנהגויות לא מותאמות
הגורמים לקשיים בוויסות הרגשי יכולים לנבוע הן מאלמנטים תורשתיים והן מאלמנטים סביבתיים.
גורמים תורשתיים אשר עשויים להשפיע על יכולת הוויסות קשורים לנטייה המזגית (הטמפרמנט) של הילד ולנטיות ראשוניות להיות מושפע יותר או פחות מהסביבה.
גורמים סביבתיים קשורים בדרך כלל לאיכות הטיפול שהילד מקבל, לנטיות הפסיכולוגיות וההתנהגויות של ההורים, לחוסר התייחסות בבית לרגשות (ההורים לא נותנים מקום לרגשותיו של הילד, ההורים לא מאמינים לילד), וגם, להשפעות המגיעות מסביבות אחרות בהן הילד נמצא (מערכות חינוך, חברים, שכונה, וכו').
שיטות נפוצות לטיפול בקושי בוויסות הרגשי בקרב ילדים בגיל הרך
מאחר שקיימים גורמים שונים לקושי בוויסות הרגשי כך גם תוצאות הקושי שונות מאדם לאדם ולכן יש לדייק ולעצב תוכניות התערבות טיפוליות ממוקדות שמטרתן לשפר את יכולת הוויסות הרגשי של המטופל, כמו כן, כאשר באים להעריך את יכולת הוויסות הרגשי של הפרט חייבים לקחת בחשבון את ההקשר בו הרגשות מנוהלים
קיימות שיטות רבות לטיפול בוויסות רגשי בילדים, להלן כמה מהן:
טיפול רגשי באמצעות אומנות - במסגרת הטיפול באמנות אפשר להשתמש בסובלימציה (הפניית הכוחות הנפשיים מפעילות שלילית לחיובית), כדי לספר סיפור, משל, שלמעשה מקביל לסיפור האמיתי.
חומרים שונים ודרכי עבודה שונות מביעים רגשות שונים ובעצמות שונות.
על ידי הכוונה של המטפל באמנות לדרכי עבודה, יחד עם עיבוד התהליך עם המטופל, ניתן להגיע להבעה, לעיבוד הדברים ולוויסות הרגש.
במחקרים שונים הוכח כי עיסוק באומנות (לדוגמה ציור ומוזיקה) היא דרך יעילה לוויסות רגשי יעיל אצל ילדים
טיפול קוגניטיבי -התנהגותי (CBT) - באמצעות אימון קוגניטיבי התנהגותי CBT, עובדים על ההתנהגות, על החוזקות של הילד, עובדים על לימוד והכרת הרגשות - כל רגש לחוד, הכרת הבעות הפנים, בדיקת סיטואציות חברתיות, תקשורת בינאישית.
מלמדים גמישות מחשבתית, רגשית ופיזיולוגית בגיל צעיר עובדים בעיקר עם ההורים, והם עושים את העבודה גם בבית עם הילד.
בעבודה עם ההורים המטפלים מלמדים אותם כיצד להגיב לסיטואציות מעוררות תסכול בבית.
הטיפול מלמד את ההורים כלים מעשיים להמשך החיים ברמה כזו שהם הופכים למעין מאמנים.
במחקר משנת 2011 שבדק את יעילות טיפול ה־CBT בילדים בעלי אוטיזם בתפקוד גבוה נמצא כי ישנה השפעה חיובית של הטיפול על יכולת הוויסות הרגשי של הילד (בעיקר בשעת כעס וחרדה).
במחקר משנת 2005 ו-2007 נמצא כי טיפול ב-CBT יעיל בשליטה בכעסים אצל ילדים בעלי תסמונת אספרגר
גישת ה-DBT - טיפול דיאלקטי-התנהגותי - לפי גישה זו ההתנהגויות הבעייתיות של אנשים הסובלים מקשיים בוויסות רגשי, נובעות משילוב של גורמים סביבתיים וביולוגיים בחיי האדם הסובל מהם.
באופן ספציפי, התאוריה גורסת כי יש אנשים הנולדים עם פגיעות ביולוגית לקשיים בוויסות רגשות, וכאשר הם נמצאים בסביבה שאינה מנחה אותם כראוי לוויסות רגשי ואף מעודדת למידה שאינה אדפטיבית- הם מבטאים התנהגות בעייתית ומפתחים את הדיס-רגולציה (חוסר איזון וויסות של מערכת ההעברה העצבית) לה היו פגיעים.
לאור השילוב שמציעה התאוריה בין הפגיעות הביולוגית למאפייני הסביבה של האדם כמייצרים אי ויסות רגשי- נקראת התאוריה 'ביו-סוציאלית'.
מרשה לינהאן, מייסדת גישת ה-DBT, פיתחה את התאוריה לפיה גורמים ביולוגים משחקים תפקיד מרכזי בפגיעות הראשונית של האדם לדיס-רגולציה רגשית.
פגיעות רגשית מוגדרת כרגישות גבוהה לגירויים רגשיים, תגובות רגשיות עזות וחזרה איטית ליציבות רגשית.
הדרכת הורים – בעזרת הדרכת הורים אפשר לזהות את הדפוסים הלא יעילים של ההורים (או של אחד מהם), היוצרים חוסר ויסות רגשי של הילד.
ככל שההתערבות הטיפולית נעשית בגיל צעיר יותר, כך נמנעות בעיות שעלולות להחריף ולהפוך לדפוסים אישיותיים בלתי מסתגלים: התנהגות של הרס עצמי, הפרעות אכילה, אימפולסיביות בלתי נשלטת או לחלופין שליטת יתר (צח, ללא שנה).
לכן, הוא יפנים אסטרטגיות ששומרות על העקביות הפנימית שלו).
כמו כן, הדרכת הורים משפרת את תחושת היעילות העצמית של ההורה וזה כשלעצמו משפר את התפקוד ההורי שלו ולכן את היכולת לסייע לילד לווסת את רגשותיו
ד"ר עדה בקר מומחית להתפתחות חברתית של ילדים בגיל הרך, מציעה עשר אסטרטגיות לוויסות רגשי בילדות, להלן:
וויסות בשניים - בינקות ההורה מסייע לילד לווסת את עצמו, באמצעים פיזיים או מילוליים.
ההורה מכוון, תומך, מבנה את הסביבה, מגביל התנהגויות לא מווסתות ועוד.
גם הילד פונה להורה בבקשה שיסייע לו להגיע לוויסות יעיל יותר.
בהמשך וויסות זה ייעשה גם על ידי הגננת.
ולבסוף, חברים מרבים לסייע לנו לווסת את עצמנו, באמצעים שונים.
כמבוגרים אנו פונים לחברים כדי שיעזרו לנו במצבים שונים בהם אנו נסערים, שמחים, עצובים או נהנים.
פורקן (ונטילציה) – מצב בו הילד מבטא באופן גלוי את החוויה שהוא חווה, למשל בוכה, צועק או קורא לעזרה.
התעלמות - כאשר ילדים מסננים מהתודעה או מהקשב אירוע מעורר רגשית למשל, עוצמים או מכסים עיניים או האוזניים (כדי לא לראות או לא לשמוע משהו מפחיד).
הנה אמירות שהורים משתמשים בהן ללימוד וויסות: "אל תשים לב, תתעלם, זה לא עניינך" ואחר כך נאמר לעצמנו:"זה לא ענייני, חבל על העצבים שלי".
הסחת דעת – להפנות תשומת לב לגירויים אחרים.
וויסות המרכיב המוטורי – יכולת לשלוט בעוצמה הפיזית של הגוף: למשל, להתרחק מהסיטואציה, לקפוץ עם חבר על מזרן, לעשות ספורט, לא לדחוף, לגעת במינון הנכון.
לדבר על רגשות – ארגון של הבנה של האירוע באמצעות דיבור על אירוע כלשהו, סיבותיו, תוצאותיו.
כולל שיחה על אירועים בסיפורים.
להתאפק – לספור עד 10. ערנות כזו לחוויה ועיכוב של ההבעה מאפיין מבוגרים.
כשאומרים לילד: "תשב ותחשוב על מה שעשית" – ייתכן שעוזר לחלק מהילדים.
מרחיק מהסיטואציה ומאפשר התארגנות, דורש מהילד להיות מודע לאירוע ולחוויה הרגשית שהוא חווה.
בדרך כלל מתאים לילדים יותר גדולים ודורש זמן קצר ומעקב.
לעורר רגשות חיוביים - כדי למסך ולמתן רגשות שליליים על ידי פעולות מהנות שונות.
למשל, לשמוע מוזיקה אהובה, לתת מתנה לקראת ניתוח, לצפות בקומדיה.
לבחון טוב יותר את המצב החברתי והרגשי - מה אני מרגיש?
האם זה גורם לי הנאה?
האם מישהו יכול לעזור לי להבין מה קורה?
הבנה עשויה לשנות תגובה ראשונית לתגובה שנייה יותר מתונה ומתאימה.
להגדיר מחדש את משמעות האירוע - למשל, מאפשר לווסת אכזבה: "לא אכפת לי שלא נותנים לי שוקולד זה מקלקל את השיניים".
להגדיר מניעים של אחרים: "הוא עשה לי דווקא" יוחלף במחשבה או אמירה" הוא לא התכוון".
הצעות יישומיות להתערבויות ולפעילויות לעידוד התפתחות ויסות רגשי בגן הילדים
טיפול רגיש והתקשרות בטוחה עם גננת - התהליך המתרחש באינטראקציה בין הילד למבוגר, נקרא "ויסות הדדי", והוא מהווה את שורשי הוויסות העצמי והרגשי של הילד.
להלן הצעות ליישום תהליך כזה בגן הילדים
ביטויי רגש חיובי, רגישות, תמיכה וקבלה של הילד - חשוב כי הצוות החינוכי בגן יגלה רגישות כלפי הצרכים הייחודים לכל ילד.
חשוב להתעניין בתחושות וברגשות של הילדים, ולהביע אמפתיה כלפי הרגשות השונים שעולים באינטראקציה עמם.
התנהגות כזאת מעבירה לילדים את המסר כי ניתן לסמוך על המבוגר שיתמוך בו ויהיה עמו בעת שמחה או התרגשות, יעזור לו ויעודד אותו בעת לחץ או מצוקה.
סביבה בטוחה ומוגנת - באמצעות ארגון סביבה קבועה, יציבה וברורה אנו מספקים לילד את הבסיס לחוויה של ביטחון.
לפיכך, מומלץ שמחנכים בגן הילדים יהיו דמויות קבועות, שסדר היום בגן יהיה קבוע ומוכר לילדים ושהצוות החינוכי בגן יהיה מתואם בעמדותיו במפגש עם הילדים.
זאת ועוד: יום הלימודים בגן רווי פעילויות ומעברים בין התנסויות שונות.
חשוב להכין את הילדים לפני סיום של פעילות אחת ומעבר לפעילות הבאה כדי לאפשר להם זמן התארגנות ולחזק את תחושת השליטה שלהם בעולם הסובב אותם
רגישות וזמינות - חשוב שגננות יגלו רגישות לילדים ויהיו זמינות להם הן במהלך פעילות מובנית והן במהלך פעילות חופשית.
רצוי לזהות את המצבים והזמנים שבהם ילד מתקשה במשהו, להבחין בבעיות התנהגות של הילדים ולהיות קשובים לאיתותי מצוקה שלהם.
תגובה של מבוגר לאיתותי מצוקה של ילדים צריכה להיות מידית.
התנהגות הגננת כמודל לחיקוי - כאשר ילדים משוחחים עם אנשי הצוות בגן, על אנשי הצוות להקפיד כך שהשיחה תתנהל בתורות.
חשוב להקשיב לדברי הילד עד סופם ורק לאחר מכן לומר את דבריכם) לאורך כל השיחה).
תגובת הגננת צריכה להיות מותאמת לתוכן הדברים שנאמרו ולעוצמה הרגשית שנלוותה אליהם.
כך היא תעביר לילד את המסר שהוא חשוב ושיש מי שקשוב לו ומסייע לו בוויסות העוצמות הרגשיות שעמן הוא מתמודד.
אמנות בגן - ליכולת ולמסוגלות הרגשית של הילד ידועה השפעה גדולה על מוכנותם והצלחתם בבית הספר .
מחקרים מצאו כי פעילות כמו ציור בגןושימוש במוזיקה בגן הן דרכים יעילות לוויסות רגשי אצל ילדים.
אחת הדרכים להשיג מטרה זו הייתה על ידי העשרה אמנותית אשר עשויה להועיל לפיתוח החברתי רגשי של הילד ובהקניית מיומנויות לוויסות רגשי יעיל.
הרעיון הוא שילדים יכולים להביע באופן חופשי רגשות שליליים באמצעות ציור, מוזיקה, המחזה או סיפור (וכל אמצעי אומנותי אחר), ללמוד לשלוט על הרגש השלילי ובו בעת להביע גם רגשות חיוביים והחוויה הזו מאפשרת לילד ללמוד לווסת את רגשותיו.
לכן, העשרה אמנותית בגן הילדים עשויה להשפיע על יכולת ופיתוח וויסות רגשי יעיל של הילדים בגן.
ויסות רגשי הוא היכולת של אדם לכוון ולאזן את רגשותיו בהתאם למצב נתון.
הוויסות הרגשי הוא מנגנון השליטה על המערכת הרגשית של האדם, כחלק ממניעת אימפולסיביות, המאפשר לו לשאת רגשות קשים, לכמת אותם לפרופורציה, להתאפק ולא לפעול באופן מיידי על פי הרגשות, ולבחון את הרגשות מבחוץ ועל ידי כך ליצור יציבות רגשית.
באמצעות ויסות רגשי יכולים אנשים להציב מטרות בצורה נכונה ולייעל את תפקודם.
ויסות רגשי הוא תהליך המתפתח מגיל הינקות ולאורך שנות הילדות.
תינוקות לומדים כבר מגיל צעיר לווסת את רגשותיהם בסיטואציות כגון: פרידה מהוריהם, דחיית סיפוקים ורגישות למצבים מאיימים.
כאשר התינוק טרם הספיק לפתח כישורים של ויסות רגשי, יש חשיבות ליכולת ההורה להרגיע את הילד ולהעניק לו ביטחון בזמן התמודדות עם מצוקה רגשית.
ליכולת זו חשיבות גבוהה בגיל הינקות ובתפקוד נוירופיזיולוגי: בליעה ונשימה.
בהתאם לכך, בתחילה סומכים התינוקות על הוריהם כעזר לוויסות רגשי, עד שהם מצליחים לבצע פעולה זו בעצמם, לכן נחוצה תמיכת ההורים וסיועם, אף על פי שקיים קו עדין בין רצון ההורה לשמש כעזר לבין דחיפת הילד לוויסות עצמאי, דבר שישפיע עליו בפיתוח הכישורים הנדרשים.
התפתחות זו מושפעת ממספר תהליכים:
תהליכים חיצוניים כלומר חברתיים, סביבתיים הקשורים בהורים.
תהליכים פנימיים כלומר קוגניטיביים, נוירופיזיולוגיים ומאפיינים אישיותיים.
ויסות רגשי הוא היכולת של אדם לכוון ולאזן את רגשותיו בהתאם לסיטואציה מסוימת, אך כשיכולת הוויסות הרגשית לקויה יכול האדם להגיב בצורה מוגזמת לדבר קטן וחסר משמעות – ובאדישות כלפי דבר רב משמעות.
ילדים הסובלים מכשל בוויסות רגשי יגיבו בשעת מצוקה בבכי רב ובהתקפי זעם.
לעומת זאת בסיטואציה מעוררת התרגשות יגיבו בהתלהבות בלתי נשלטת.
במצב רגיש הסיכויים לבטא תחושות מסוימות גבוהים, ולכן חוסר יכולת להשיג ויסות רגשי מבטא סיכון בתחום החברתי והרגשי.
כתוצאה מכך, ילדים ומבוגרים הסובלים בכשל בוויסות רגשי ירבו בעימותים.
שאלון קשיים בוויסות רגשי Difficulties in Emotion Regulation Scale (DERS) הוא שאלון דיווח עצמי המעריך את רמת הקשיים בוויסות הרגשי.
השאלון כולל 6 תת־סולמות: חוסר קבלה של תגובות רגשיות, קושי בהתנהגות מכוונת מטרה, קושי לשלוט בדחפים, קושי במודעות רגשית, זמינות מוגבלת של אסטרטגיות לוויסות רגשי, וחוסר בהירות רגשית.
הפרעות בוויסות רגשי עלולות להיווצר כתוצאה ממספר סיבות:
בעיות תקשורת מסוימות עם ההורה המטפל.
חוסר יכולת ההורים לשמש מודל לחיקוי עבור הילד בפתרון בעיות.
חוויית כישלונות בהתמודדות עם מצבים רגשיים לילדים שהוריהם סובלים מוויסות רגשי לא תקין.
שינויים הורמונליים בגיל ההתבגרות מביאים סיטואציות רבות של קושי.
הצבת המתבגר בדילמה מוסרית חברתית ואישית הצופנת בתוכה טלטלה רגשית בעלת השפעה גדולה על הנפש.
קושי בקשב ושינויים במצבי רוח.
בנוסף, לעיתים קרובות קשיים בוויסות רגשי נוטים להתלוות להפרעת קשב.
בהתאם לכך, מבוגרים עם הפרעת קשב מדווחים לעיתים קרובות על אי-יציבות רגשית emotional lability.
תוצאות של לקות בוויסות רגשי
היעדר ויסות רגשי יכול להוביל למצבים של אי-שליטה המתאפיינים בחוסר יכולת להתמודד עם קשיים או בשליטת יתר המאופיינת בשליטה עצמית מוגברת.
הדבר יכול לבוא לידי ביטוי במספר דרכים:
בכי והתקפי זעם – ילדים הסובלים מכשל בוויסות רגשי יגיבו בשעת מצוקה בבכי רב ובהתקפי זעם, לעומת זאת בסיטואציה מעוררת התרגשות יגיבו בהתלהבות בלתי נשלטת.
אלימות בעקבות איחור ברכישת שפה – בקרב ילדים שהחלו לדבר בגיל מאוחר ישנו קושי בוויסות רגשי ולכן חוסר היכולת בוויסות מילולי מביא אותם לתגובה אלימה.
ריחוק חברתי – ילדים הסובלים מכשל בוויסות רגשי מביאים עצמם למצבי כעס ורוגז הגורמים לריחוק חברתי.
הפרעות אכילה – גם הפרעות אכילה נמצאות אצל ילדים שהשתמשו במזון כאמצעי נחמה והרגעה.
פגיעה עצמית – לעיתים מצבים של פגיעה עצמית נגרמים מחוסר יכולת שליטה בוויסות, החמורה יותר מקושי בוויסות, הפרעה מורכבת הנובעת ממקורות שונים ודורשת אבחון.
מצבי רוח משתנים – ילדים בעלי הפרעות קשות רגישים לגירויים שליליים, מצב רוחם משתנה בקלות והם נשארים עצובים אם חשו תסכול.
קשיי הירדמות – בהיעדר יכולת להרגיע רגשות ומחשבות.
באופן יחסי הם מתקשים לקרוא רגשות של אחרים לפי הבעות פנים, נוטים לחוסר אונים ולכן חווים התפרצויות רבות.
אצל ילדים, במצבים של אי-שליטה מתפתחת תלות בהורה שממנו הם מצפים לעזרה בסיטואציות הנלוות עם קושי בתפקוד רגשי.
מבוגרים רבים יכולים לסבול מקושי בוויסות רגשי.
על אף שתהליכים של ויסות רגשי מוטמעים בילדות, היכולת לרכוש כלים לוויסות רגשי קיימת גם בבגרות.
המודל התהליכי לוויסות רגשות מתבסס על המודל להיווצרות רגשות.
מודל להיווצרות הרגש בסדר כרונולוגי מסוים וקבוע ברצף הבא:
מצב – הרצף מתחיל עם "מצב" אמיתי או מדומיין הרלוונטי מבחינה רגשית.
מיקוד קשב – הקשב מכוון כלפי המצב הרגשי.
הערכה – המצב הרגשי מוערך על ידי האינדיבידואל ומקבל פרשנות.
תגובה – הפרשנות יוצרת תגובה רגשית המלווה בשינויים מתואמים מבחינה פיזיולוגית, חווייתית והתנהגותית (קצב לב, הזעה, שרירי פנים, דיווח על חוויה).
תהליך היווצרות הרגש הוא תהליך שחוזר על עצמו, מתמשך ודינאמי.
ויסות רגשי רלוונטי לשלב ה"הערכה" שכוללת מספר שיטות למיתון רגשות שליליים.
בין השיטות הקיימות למיתון רגשות שליליים ניתן למנות תרגול קשיבות (מיינדפולנס), הערכה מחודשת (reappraisal) וריחוק עצמי (self-distancing).
מיינדפולנס משמעותה מתן תשומת לב באופן מודע לרגע הנוכחי, ללא שיפוטיות וללא היצמדות לרגע.
בוויסות רגשי יש שימוש במיידנפולנס כדי להגביר את היכולת למקד את הקשב, לשפר את היכולת להתנתק ממחשבות, דמיונות, ותחושות.
השיטה מאפשרת לחוות את המציאות ללא פרשנות.
מיינדפולנס מגבירה את המודעות למה שקורה מסביבנו ובתוכנו.
הערכה מחדש מכוונת להסתכלות סמלית ומופשטת יותר על האירוע.
השיטה כוללת שיפוט אקטיבי וחיובי כלפי אירוע או אובייקט חיצוני.
ישנן כמה טקטיקות להערכה מחדש (למשל, להסתכל על התמונה הגדולה או להסתכל על האירוע כמו בעל מקצוע).
לדוגמה, כאשר אתה יושב מפוחד במקלט בזמן הפצצה, אתה יכול לחשוב באופן פעיל על כך שאינך בסכנה ממשית, שההסתברות שרקטה אכן תחדור את המקלט היא נמוכה מאוד, ושהקרובים לך גם הם בטוחים.
פרשנות שונה כלפי האירוע, תמתן בתורה את התגובה הפיזיולוגית לאירוע או אובייקט חיצוני.
במסגרת ריחוק עצמי היחיד יכול לעבד את הרגשות והחוויות השליליים מנקודות מבט שונות.
הוא יכול לאמץ נקודת מבט אגוצנטרית באירועים המתרחשים בזמן אמת ובזמן חשיבה על זכרונות העבר.
לחלופין, הוא יכול לאמץ נקודת מבט "המנותקת מן האגו" – כלומר, להתבונן על הסיטואציה מגוף שלישי, ומבט חיצוני.
בתקופת הינקות, כאשר התינוק טרם הספיק לפתח כישורים של ויסות רגשי, יש חשיבות ליכולת ההורה להרגיע אותו ולהעניק לו ביטחון בזמן התמודדות במצוקה רגשית.
בתקופת הילדות יש חשיבות לזמינות ההורים.
תמיכה זו מלמדת ומעניקה כלים חשובים בבוא הזמן להתמודד עם בעיות רגשיות, הבעת אמפתיה ואישור התחושות הרגשיות.
אין לבטל את התחושות הרגשיות של הילד ויש להימנע ממשפטים כגון: "מה אתה מתבכיין?", "מדוע אתה עושה מזה עניין?".
בשעה שהילד נעלב, יש לתת מקום לבטא את תחושותיו בצורה חופשית ולהימנע מתגובות שליליות.
יש להביע הזדהות: חיבוק, הבנה ואוזן קשבת ישפרו את יכולת הילד לווסת את רגשותיו.
כמו כן משוב חיובי מצד ההורים בעת בה הצליח הילד להתגבר על קושי רגשי, תשרה את החיבור הקוגניטיבי-רגשי ותפתח את ביטחונו העצמי של הילד.
גם באמצעות דמיון מודרך ניתן ללמוד כיצד להירגע בשעה בה קיימת סיטואציה רגשית מורכבת.
בגילאים צעירים, טיפולים דיאדיים במקביל לטיפול רגשי עשויים לשפר משמעותית את יכולתו של הילד להתחבר לרגשותיו ולהשתלט עליהם.
גם להצבת גבולות יש אחריות גדולה ביכולת הילד והמתבגר לווסת את עצמו.
בנוסף, פינוק והתעלמות במצבים של התנהגות שלילית מאשרים להם את הדרך שבה בחרו לנקוט.
הבעת רגש היא דבר חיובי אבל כאשר נלווית אליה תגובה אלימה, היא אינה מקובלת.
לכן, אם אדם מציג התנהגות אלימה, יש להעביר מסר שדרך זו אינה נכונה.
ויסות שערי ניירות ערך הוא פעולה, המשפיעה על מידת התנודתיות בשערי ניירות הערך, ונעשית על ידי ביצוע פעולות קניה ומכירה של ניירות ערך בשוק ניירות ערך, למטרה זו בלבד.
את פעולות הוויסות ניתן לחלק לשני סוגים עיקריים (הגם שלא תמיד אפשר להבחין במדויק בגבול שבין שני הסוגים):
פעולות ויסות שאינן מיועדות להשפיע על רמת השערים, אלא במטרה למנוע תנודות חריפות בשעריהן, תנודות הנובעות בדרך כלל מהיקף נמוך של מסחר בנייר ערך מסוים (למשל: פעולות ויסות על ידי עושה שוק).
פעולות ויסות המיועדות להשפיע באופן מלאכותי על רמת השערים וליצור רמה גבוהה (או נמוכה) של שער נייר הערך, שלא בהתאם לערכו הכלכלי "האמיתי" (כלומר, שלא בהתאם לשער שהיה צפוי אילו התקיים מסחר הוגן של תחרות משוכללת).
רוב הפעולות של ויסות שערי מניות שלא על ידי עושה שוק אינן חוקיות.
וִיסטֵריָה (שם מדעי: Wisteria) היא סוג צמח נוי מטפס ממשפחת הפרפרניים.
הוויסטריה נקראת על שמו של פרופסור קספר ויסטר , מומחה לאנטומיה באוניברסיטת פנסילבניה שבארצות הברית.
פרי הוויסטריה, כמו של כל משפחת הקטניות, הוא תרמיל העשוי שתי קשוות ובתוכו זרע אחד או יותר.
בזמן ההבשלה הפרי מתייבש ואינו עסיסי.
חלק מהתרמילים נפתחים לצורך פיזור הזרעים ויש שאינם נפתחים כלל.
הפרחים הרמאפרודיטיים, כלומר בעלי איברים משני המינים.
ישנם כמה מינים מוכרים של ויסטריה.
לוויסטריה היפנית יותר עלעלים בעלה, עוקץ פרח ארוך יותר, פרחיה ריחניים יותר, אך אינם פורחים בו זמנית בכל האשכול.
פריחת הוויסטריה בישראל היא באביב, באשכולות גדולים של פרחים ריחניים באורך של כ-30 סנטימטרים.
הפריחה היא לרוב בצבעי סגול, כחלחל, ורוד או לבן.
מחוץ לישראל קיימים זנים רבים מאוד של ויסטריה, חלקם עם פרח ריק וחלקם עם פרח מלא ובמנעד גוונים רחב יותר מבישראל.
ויסלו (בהונגרית: Viszló) הוא כפר זעיר במחוז בורשוד-אבאוי-זמפלן שבצפון מזרח הונגריה.
בוויסלו חיו מעט יהודים ובמקום היה בית קברות יהודי.
חואן לואיס מוררה לונה (בספרדית: Juan Luis Morera Luna; נהגה Wisin; נולד ב-19 בדצמבר 1978) הוא זמר ומפיק מוזיקלי פוארטו ריקני.
ויסין פגש את חברו יאנדל בבית הספר בו למדו.
הם החלו להופיע כצמד ("ויסין ויאנדל") בסוף שנות ה-90 ופרסמו את אלבום הבכורה שלהם בשנת 2000. מאוחר יותר, זכה להצלחה כאשר חתם על חוזה הקלטות בחברת התקליטים "Fresh Music" דרכה יצא אלבום אולפן מצליח.
לאחר מכן, הקימו השניים את WY רקורדס.
בנובמבר 2013, לאחר סיבוב הופעות שאירע במקומות שונים ברחבי העולם, הצמד חדל מלהוציא אלבומים או סינגלים, ויאנדל הכחיש את השמועות שטענו כי הצמד התפרק; הוא הסביר ש"בקרוב תצא מוזיקה חדשה".
ויסין ויאנדל התאחדו בשנת 2018 והוציאו לאור את אלבום האולפן העשירי שלהם, אחרי 5 שנים מיציאתו של הקודם.
האלבום זכה להצלחה במצעדים הלטיניים בפרט.
ויסין נשוי ליומאירה אורטיז פליסיאנו (Yomaira Ortiz Feliciano).
הזוג התחתן ב-26 ביולי 2008, בעיר הולדתו של ויסין קאיי, אחרי זוגיות של 4 שנים.
לזוג שלושה ילדים, ילנה מורנה אורטיז, שנולדה ב-27 בספטמבר 2007, דילן מורנה אורטיז, שנולד ב-19 ביולי 2009, ויקטוריה מורנה אורטיז, שנולדה ב-29 באוגוסט 2016, אך נפטרה ב-30 בספטמבר מטריזומיה 13 איתה נולדה ודניאל ג'רמיאס שנולד בנובמבר 2022.
אשתו יומאירה מחזיקה במותג אופנה בשם "godneverfailsco" בשיתוף פעולה עם המעצב הפוארטוריקני ז'אן סינטרון (Jean Cintron).
ילנה בתו הבכורה ממשיכה בצעדי אביה כשגם היא זמרת.
קבוצת ויסמה-ליס א בייק (בהולנדית: Team Visma–Lease a Bike) היא קבוצת רכיבה מקצוענית הולנדית, השייכת לדרג הוורלד טור.
הקבוצה נחשבת לאחת הקבוצות הבולטות בעולם, וידועה גם בשמות "יומבו-ויסמה" ו-"רבובנק" ששימשו אותה בעבר.
הקבוצה ניצחה במהלך השנים שבע פעמים בגרנד טורס, פעמיים בטור דה פראנס עם יונאס וינגגור (2022, 2023), פעמיים עם דניס מנצ'וב (וואלטה אספנייה 2007, ג'ירו ד'איטליה 2009), ושלוש פעמים עם פרימוש רוגליץ' (וואלטה אספנייה 2019 ,2020 ו-2021).
הקבוצה נוסדה ב-1984 כתוצאה מפיצול של קבוצת "TI–Raleigh" שנבעה ממתיחות של שניים מרוכביה, ונקראה "קוואנטום–דקוסול".
בשלוש שנותיה הראשונות בשם הזה הקבוצה הצליחה, וניצחה במרוצים בכירים כמו מרוץ אמסטל גולד, פריז–טור, קטעים בודדים בטור דה פראנס וניצחה מרוצי קטעים נחשבים כמו טירנו - אדריאטיקו ועוד.
היא אף ניצחה עם יופ זוטמלק את אליפות העולם באופני כביש בשנת 1986.
בשנת 1987 חברת סופרקורנפקס הפכה לספונסר הראשי, והקבוצה נקראה "סופרקורנפקס – יוקו".
היא המשיכה ביכולת הטובה בשנים 1987–1989 (השנים שנקראה בשם הזה), מנצחת שלושה קטעים בטור דה פראנס עם ז'אן פול ואן פופל ב-1987, ומרוץ אמסטל גולד עם יופ זוטמלק באותה שנה.
גם ב-88'-89 רשמה הישגים נאים, הבולטים מביניהם הם מרוץ אמסטל גולד, שישה קטעים בטור דה פראנס, ורונדה ון פלנדרן.
ב-1990, חברת בוקלר הפכה לספונסר הראשי של הקבוצה.
היא ניצחה שוב מרוצים כמו הטור של בלגיה, ושמרה על תוארה כאלופת הולנד לאחר שפיטר ווינן ניצח במרוץ.
שנה אחר כך היא ניצחה את מרוץ אמסטל גולד ואת רונדה ון פלנדרן, ושלושה קטעים נוספים בטור דה פראנס.
ב-1993, וורדפרפקט נכנסה לקבוצה כספונסר הראשי והשם שונה בהתאם.
היא לא רשמה שנה דומיננטית בהשוואה לשנים קודמות, אך ניצחה בשלושת הימים של ברוז'-דה פאנה ובמרוצים קטנים יחסית אחרים.
ב-1994, ויאצ'סלב אקימוב הרוסי הצטרף לקבוצה, וניצח במדיה את הטור דו פונט.
ב-1995, דיאמולידין אבדוז'אפארוב הצטרף לקבוצה וניצחה עבורה בעונה זו שלושה קטעים בטור דה פראנס.
הקבוצה נקראה בעונת 1995 נווול-סוופטוור, שהייתה חלק מחברת וורדפרפקט.
בעונת 1996 חברת רבובנק נכנסה כספונסר המרכזי של הקבוצה ושמה של הקבוצה שונה בהתאם ל"קבוצת רבובנק פרו" היא המשיכה לבסס את עצמה כקבוצה ההולנדית הבכירה בענף, כאשר צירפה רוכבים הולנדים בכירים כמו אדרי ואן דר פול ונוספים.
בנוסף לכך, גם יוהאן ברוינל ורובי מקיואן הצטרפו לקבוצה.
בעונת 1996 ניצחה שוב קטעים בטור דה פראנס וגם בטירנו - אדריאטיקו, עונה לאחר מכן ניצחה עוד שני קטעים בוואלטה אספנייה ובעונת 1998 ניצחה שלושה קטעים בטור דה סוויס לצד הישגים רבים אחרים.
בעונת 1999 ניצחה את מרוץ אמסטל גולד עם מייקל בוגרד.
בעונת 2000 ניצחה רבובנק ארבעה קטעים בטור דה פראנס, שלושה מהם עם אריק דקר ואחד עם לאון ואן בון.
ב-2001, רבובאנק ניצחה שוב במרוץ אמסטל גולד, הפעם עם אריק דקר.
שנה אחר כך אותו דקר ניצח באליפות הולנד בנגד השעון.
ב-2003 הוא איבד את התואר למרטן דן בקר, גם הוא רוכב בראבובנק.
בנוסף לכך הקבוצה ניצחה עוד אליפות לאומית, כאשר מרק ווטרס ניצח את אליפות בלגיה בנגד השעון.
ב-2004 אוסקר פריירה הספרדי ניצח את אליפות העולם באופני כביש, מנצח רוכבים בכירים כמו אריק צאבל ולוקה פאוליני.
בשנים 2005–2007 ניצחה ראבובנק במצטבר בכ-8 קטעים בטור דה פראנס.
ב-2007, ראבובנק ניצחה את הגרנד טור הראשון שלה, כאשר דניס מנצ'וב עשה זאת בוואלטה אספנייה, מקדים את קרלוס ססטרה.
ב-2009 רבובנק ניצחה את הגרנד טור השני שלה, כאשר דניס מנצ'וב הוכתר כמנצח לאחר פסילתו של דנילו די לוקה.
ב-2009 עברה רבובנק לרכוב על אופני ג'איינט, לאחר שמשנת הקמתה ב-1984 עד 2008 רכבה על אופני קולנאגו.
ב-2010 אוסקר פריירה שיחזר את אחד ההישגים הגדולים שלו מ-2007, כאשר ניצח שוב במילאנו - סן רמו.
מאוחר יותר העונה רוברט חסינק ניצח בגרנד פרי מונטריאול.
בלקין התחילה לשמש כספונסר הקבוצה ב-2013, לאחר עזיבת רבובנק את הקבוצה, בחלק הראשון של העונה הקבוצה נקראה "בלנקו".
ב-2014 סטיבן קרוויסווייק ניצח את המרוץ הארקטי של נורווגיה והקבוצה החלה לרכוב על אופני ביאנקי בעונה זו.
ביולי 2014 נחשף שבלקין לא תמשיך לשמש כספונסר של הקבוצה ב-2015. בעקבות כך חברת לוטו ביחד עם הסופרמרקט יומבו החלו לשמש כספונסרים הראשיים של הקבוצה.
ב-2015 הקבוצה רשמה את אחת העונות הכי פחות מוצלחות שלה, אבל הצליחה לנצח עם מאוריטס לאמרטנק את מקצה נגד השעון עד גיל 23 באליפות אירופה באופני כביש.
ב-2017 ויקטור קמפנרטס ניצח את מקצה העלית באליפות בנגד השעון.
ב-2019 חברת ויסמה נכנסה במקום חברת לוטו כספונסרית הראשית של הקבוצה.
היא ניצחה את הוואלטה אספנייה עם פרימוז' רוגליץ', שניצח את המרוץ גם בשנתיים שלאחר מכן.
בנובמבר 2023 נודע, כי בעקבות סיום הסכם החסות עם רשת הסופרמרקטים יומבו, החל מעונת 2024 תיקרא הקבוצה ויסמה–ליס א בייק.
בשנת 2023 הקבוצה זכתה בשלושת הגרנד טורים עם שלושה רוכבים שונים, בג'ירו דה איטליה עם פרימו רוגליץ' בטור דה פראנס עם יונאס וינגגור ובוואלטה אספנייה עם ספ קוס
לקבוצה קיימת גם קבוצה נשים בשם "ויסמה-ליס א בייק", קבוצת סייקלו - קרוס, וקבוצת פיתוח באופני כביש.
ויסל קובה (ביפנית: >ヴ ィ ッ セ ル 神 戸) הוא מועדון כדורגל יפני מהעיר קובה (מחוז היוגו).
המועדון הוקם בשנת 1966, בשנת 1997 העפיל לליגת J.
השם "ויסל" הוא שילוב של המילים באנגלית Victory ("ניצחון") ו-Vessel ("כלי שיט").
קובה היא עיר נמל גדולה.
המועדון נמצא בבעלות פלטפורמת הסחר המקוונת הגדולה ראקוטן, צבע הבורדו הוא צבע המותג וגם צבע מדי ויסל קובה.
ויסלר בלקומב הוא אתר סקי, הממוקם בוויסלר, קולומביה הבריטית, שבקנדה.
לפי פרמטרי מדידה רבים, זהו אתר הסקי הגדול ביותר באמריקה הצפונית, ובעל יכולת הנשיאה הגבוהה ביותר במעלה ההר.
הוא כולל את הגונדולה Peak Peak 2 למעבר בין הר ויסלר להר Blackcomb.
עם כל היכולת הזו, ויסלר בלקומב הוא גם לעיתים קרובות אתר הסקי העמוס ביותר, ולא אחת הוא מארח מעל 2 מיליון מבקרים בשנה.
באמצע שנות התשעים האזור הוכרז שוב ושוב כאתר הנופש הטוב ביותר במגזיני סקי רבים.
Intrawest, חברת הנדל"ן מקולומביה הבריטית שפיתחה את חברת Blackcomb, רכשה את אתר ויסלר בשנת 1997 ומיזגה את פעילותם באופן מלא בשנת 2003.
לאתר היה חלק מרכזי בהצעה המחודשת מצד העיר ונקובר הסמוכה לאירוח אולימפיאדת החורף 2010, בה זכתה לבסוף ביולי 2003. האתר אירח את אירועי הסקי האלפיני, כולל דיסציפלינות סקי אלפיני לגברים ולנשים האולימפיים והפראלימפיים של ירידות, סופר-ג'י, סלאלום, סלאלום ענק וסופר משולב.
בניגוד להר סייפרס - שאירח את סקי הסגנון חופשי ואת כל אירועי הסנובורד, וסבל מחוסר שלג טרי וטבעי במהלך האולימפיאדה, מה שהוביל לתלונות רבות על איכות האתר - בוויסלר-בלקומב היה השלג השני בגובהו עם שיא של 1,432 ס"מ (מעל 14 מטר) עד סוף עונת הגלישה 2009/10.
בעשור הבא התרחבה Intrawest על ידי רכישת אתרי סקי נוספים ברחבי אמריקה הצפונית, לפני שהתרחבה גם לתחום הגולף ואתרי נופש אחרים.